# UNESCO katedra

#

# PĒTNIEKS

**Galvenie uzdevumi un pienākumi**

1. Pētnieka galvenais uzdevums ir kvalificēti veikt zinātniskos pētījumus izglītības zinātnes nozarē, skolas pedagoģijasapakšnozarē, sekmēt studiju un pētniecības darba brīvību, veicināt atklātumu DU pārvaldē un tās lietu kārtošanā. Pētnieka amata pienākumi jāpilda tā, lai DU spētu īstenot savus stratēģiskos attīstības uzdevumus un sasniegt izvirzītos mērķus.

2. Pētnieka galvenie pienākumi ir:

2.1. veikt zinātnisko darbību, iekļaujoties DU UNESCO katedras pētījumu procesā caur līdzdalību integrētas pētniecības un efektīvas informācijas dokumentēšanā par izglītību ilgtspējīgas attīstības un tās pētījumu jomas atbalstu reģionā, Latvijā un globālajā DU UNESCO katedras tīklojumā;
2.2. iesaistīties DU UNESCO katedras tradicionālā zinātniskā dialoga par ilgtspējīgu izglītību uzturēšanā caur līdzdalību Q2 līmeņa akadēmiskajos izdevumos;

2.3. informēt sabiedrību par zinātnisko pētījumu rezultātiem, savas kompetences ietvaros sniegt konsultācijas un eksperta atzinumus;

2.4. pilnveidot savu zinātnisko kvalifikāciju un piedalīties jaunu zinātnieku sagatavošanā;

2.5. pārtraukt zinātniskos pētījumus, ja tie, pēc zinātnieka atzinuma, var radīt draudus cilvēcei, sabiedrībai vai dabai, un informēt par to sabiedrību;

2.6. piedalīties tādu zinātnisko pētījumu uzdevumu formulēšanā, kuru mērķis ir attīstīt Latvijas saimniecisko konkurētspēju un nacionālo identitāti;

2.7. piedalīties izglītības sistēmas zinātniskās attīstības un pilnveidošanas procesā;

2.8. kalendārā gada laikā publicēt/apstiprināt publicēšanai zinātniskos rakstus saskaņā ar “Daugavpils Universitātes akadēmiskā personāla zinātniskā darba efektivitātes vērtēšanas kārtības” 3.1.punktu;

2.9. piedalīties *Apvārsnis Eiropa*, ES struktūrfondu u.c. zinātnisko projektu un līgumdarbu ar komersantiem sagatavošanā un iesniegšanā;

2.10. zinātniskajā darbībā nodrošināt sadarbību ar industriju, pašvaldībām un citiem pasūtītājiem;

2.11. kalendāra gada laikā piedalīties ar referātu (mutiska prezentācija vai stenda referāts) vismaz vienā starptautiskajā zinātniskajā konferencē/kongresā, publicējot tēzes;

2.12. sekot attiecīgās zinātnes nozares/apakšnozares attīstībai, novitātēm un mūsdienu tendencēm, integrēt tās studiju procesā, nodrošinot zinātnes un studiju mijiedarbību;

2.13. veicināt starptautisko sadarbību zinātnē, nodrošinot DU starptautisku atpazīstamību (ārvalstu zinātnieku iesaiste DU darbībā, vieslekcijas, meistarklases utt. ārvalstīs, iesaistīšanās starptautiskos projektos, ekspertīzē, zinātniskajās organizācijās u.c.);

2.14. kalendārā gada laikā piedalīties/organizēt vismaz vienu zinātnes popularizēšanas pasākumu, pārstāvot DU;

2.15. ievērot akadēmiska godīguma principus, veicinot godprātīgu un atbildīgu attieksmi pret studiju procesu, zinātnisko darbību, objektivitāti, atbildību, savstarpēju cieņu un uzticēšanos un izslēdzot maldināšanu un krāpšanos.

**Amata pienākumu veikšanai nepieciešamā izglītība, zināšanas un prasmes**

1. Pētnieka amatā var ievēlēt personas ar doktora vai maģistra grādu grādu izglītības zinātnes nozarē.

2. Pēdējos sešos gados zinātnes nozarēm atbilstošas zinātniskās publikācijas *Web of Science*, *Scopus* vai citos indeksētos zinātniskajos izdevumos.

3. Iemaņas organizēt pētniecisko darbu, seminārus un citus zinātniskus pasākumus un zinātnes popularizēšanas aktivitātes.

4. Valsts valodas prasme atbilstoši Valsts valodas likumam, angļu valodas prasme vismaz C1 līmenī.

5. Pieredze starptautiskajā zinātnes komunikācijā.

6. Sadarbības un komunikācijas prasmes, spēja argumentēt savu viedokli, strādāt individuāli vai komandā.

7. Prasme patstāvīgi veikt un koordinēt zinātniskos pētījumus.

8. Prasme ikdienas darbā lietot informācijas un komunikācijas tehnoloģijas, kā arī izmantot nozares specifikai atbilstošus informācijas avotus.

9. Datorprasmes pieredzējuša lietotāja līmenī: MS Word, Excel, PowerPoint.